Document ID: 31996L0020

KOMISSION DIREKTIIVI 96/20/EY,
annettu 27 päivänä maaliskuuta 1996,
moottoriajoneuvojen sallitusta melutasosta ja pakojärjestelmästä annetun neuvoston direktiivin 70/157/ETY mukauttamisesta tekniikan kehitykseen (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna komission direktiivillä 95/54/EY (2), ja erityisesti sen 13 artiklan 2 kohdan,
ottaa huomioon moottoriajoneuvojen sallittua melutasoa ja pakojärjestelmää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/157/ETY (3), sellaisena kuin se on viimeksi muutettuna direktiivillä 92/97/ETY (4), ja erityisesti sen 3 artiklan,
sekä katsoo, että
direktiivi 70/157/ETY on yksi direktiivillä 70/156/ETY luodun EY-tyyppihyväksyntämenettelyn erityisdirektiiveistä; johdonmukaisesti direktiivissä 70/156/ETY säädettyjä ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin,
erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa edellytetään, että jokaiseen erityisdirektiiviin liitetään kyseisen direktiivin liitteen I olennaiset kohdat sisältävä ilmoituslomake sekä liitteeseen VI pohjautuva tyyppihyväksyntätodistus tyyppihyväksynnän käsittelemiseksi tietokoneella,
moottoritekniikan jatkuva kehitys edellyttää testimenetelmien tarkempaa määrittämistä etenkin raskaille hyötyajoneuvoille tarkoitettujen testien osalta niiden toteuttamiseksi ja ennen kaikkea toistamiseksi, ja
tämän direktiivin säännökset vastaavat direktiivillä 70/156/ETY perustetun tekniikan kehitykseen mukauttamista käsittelevän komitean lausuntoa,
ON ANTANUT TÄMÄN DIREKTIIVIN:
1 artikla
1. Muutetaan direktiivin 70/157/ETY artikloja seuraavasti:
- muutetaan 1 artiklan loppu seuraavasti: " . . . poikkeuksena kiskoilla kulkevat ajoneuvot ja maatalous- ja metsätraktorit ja kaikki liikkuvat koneistot.";
- korvataan 2 artiklan toisessa luetelmakohdassa ja 2 a artiklan 2 kohdassa ilmaisu "9 a artikla" ilmaisulla "2 artikla";
- korvataan 3 artiklassa sana "liite" sanalla "liitteet".
2. Muutetaan direktiivin 70/157/ETY liitteet tämän direktiivin liitteen mukaisesti.
2 artikla
1. Alkaen 1 päivästä lokakuuta 1996 jäsenvaltiot eivät saa sallittuun melutasoon ja pakojärjestelmään liittyvistä syistä
- evätä ajoneuvotyypiltä tai pakojärjestelmätyypiltä EY-tyyppihyväksyntää tai kansallista tyyppihyväksyntää tai
- kieltää ajoneuvon rekisteröintiä, myyntiä tai ensimmäistä liikkeelle laskemista tai pakojärjestelmien myyntiä tai ensimmäistä liikkeelle laskemista,
jos ajoneuvot tai pakojärjestelmät vastaavat direktiivin 70/157/ETY säännöksiä, sellaisena kuin se on muutettuna tällä direktiivillä.
2. Alkaen 1 päivästä tammikuuta 1997 jäsenvaltiot
- eivät enää saa antaa EY-tyyppihyväksyntää ajoneuvolle, ja
- jäsenvaltioiden on evättävä kansallinen tyyppihyväksyntä ajoneuvotyypiltä sen sallittuun melutasoon ja pakojärjestelmätyyppiin liittyvistä syistä, jos direktiivin 70/157/ETY määräyksiä, sellaisina kuin ne ovat muutettuina tällä direktiivillä, ei täytetä.
3. Sen estämättä, mitä 2 kohdassa määrätään, varaosia varten jäsenvaltioiden on edelleen annettava EY-tyyppihyväksyntä ja sallittava myynti ja ensimmäinen liikkeelle lasku direktiivin 70/157/ETY aiempien toisintojen mukaisille pakojärjestelmille edellyttäen, että sellaiset pakojärjestelmät
- on tarkoitettu asennettaviksi jo käytössä oleviin ajoneuvoihin ja
- vastaavat ajoneuvojen ensimmäisen rekisteröinnin aikana sovellettuja direktiivin vaatimuksia.
3 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää lokakuuta 1996. Niiden on ilmoitettava tästä komissiolle viipymättä.
2. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
4 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
5 artikla
Tämä direktiivi on osoitettu kaikille jäsenvaltioille.
Tehty Brysselissä 27 päivänä maaliskuuta 1996.

Labels: 7
8
15
20